Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: szóló 1034/1992. (VII. 1.) Korm. határozat mellékletét
Paragraph Index: 1012

5. SZÜKSÉGES INTÉZKEDÉSEK Az előbbiekben megfogalmazott feladatok végrehajtásához konkrét intézkedések szükségesek. A feladat összetettsége, s az ismeretlen összetevők nagy száma miatt sem célszerű az összes szereplőre kiterjedő részletes központi tervet készíteni. Az itt megfogalmazott intézkedéseket lebontva, a kapcsolódó feladatokat meghatározva minden közreműködő részéről további tervek kidolgozása szükséges. 5.1. Szervezeti háttér A feladat lényeges eleme a szükséges intézkedések kezdeményezése, összehangolása és az érintettek tájékoztatása. Az állam ehhez kapcsolódó feladatkörére központi menedzselési szervezetet kell kialakítani a következő felépítéssel: — A problémakör kormányzati szintű összefogója a Miniszterelnöki Hivatalt vezető miniszter Feladatkörébe tartozik a téma kormányzati szintű felügyelete, a közvélemény hiteles tájékoztatása, a kormányintézkedések, illetve magasabb rendű jogszabályok kezdeményezése, az átfogó jogi kérdések felügyelete, a témakör kormányzati szintű képviselete nemzetközi szinten, valamint a cselekvési program és a vonatkozó pénzügyi keretek felhasználási terveinek elfogadása. — Évszámprobléma-kezelési kormánybiztos Kormánybiztost kell kijelölni a problémakör hatékony összefogása, a Kormány megfelelő tájékoztatása, a MeH-et vezető miniszter feladatainak tehermentesítése érdekében, valamint az egyes területek tevékenységének koordinálására, a társadalmi intézményrendszerekkel való kapcsolattartás biztosítására, a feladat operatív irányítása. A feladat jellegéből adódóan a kormánybiztos az egyes szakfeladatokat és az ehhez kapcsolódó felelősséget nem vállalhatja át. A kormánybiztos tevékenységét titkárságnak és problémamenedzsereknek, menedzsereknek kell támogatnia. A kormánybiztos rendelkezik a probléma megoldását segítő központi költségkeret felett, figyelemmel az eddig e téren tett kötelezettségvállalásokra. Kinevezése után felmerülő feladatokra számára külön költségkeret biztosítandó. Az évszámprobléma-kezelési kormánybiztos feladatai a

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes